lv lv br lv lv lv lv lv lv lv lv lv lv lv lv lv lv en lv lv lv lv lv de lv lv lv lv lv lv de lv lv lv lv lv lv lv lv lv lv lv lv lv lv lv sl lv lv lv lv lt en lv lv lv en sv fr de de de lv lt pt en en en en en en en en lv fr lv lv lv lv lv lv lv lv lv lv lv lt lv en lv en lv lv lv lv lv lv lv lv lv lv en lv uk lv en en es lv lv mg
Piektdiena, 10 Aprīlis 2020 11:53
Trešdiena, 08 Aprīlis 2020 09:49
Pirmdiena, 06 Aprīlis 2020 10:56
Slimību profilakses un kontroles centrs uzsāk sabiedrības informēšanas kampaņu, lai informētu iedzīvotājus par COVID-19 vīrusa profilaksi un piesardzības principiem, lai izvairītos no infekcijas izplatīšanās.
COVID-19 infekciju izraisošais koronavīruss izplatās, tieši kontaktējoties ar inficētu personu, ar sīkiem pilieniem, kas rodas inficētajai personai runājot, šķaudot vai klepojot vai netieša kontakta ceļā, pieskaroties virsmām un priekšmetiem, kas piesārņoti ar elpceļu izdalījumiem. Tādēļ vadošo speciālistu ieteiktie galvenie piesardzības pasākumi ir:
Palikt mājās, ja tas ir iespējams, strādāt attālināti un atturēties no publisku vietu apmeklēšanas vispār vai darīt to tikai ārkārtējas nepieciešamības gadījumā;
Mazgāt rokas ar ziepēm un darīt to bieži, rūpīgi, vismaz 20 sekunžu ilgumā. Īpaši svarīgi ir rokas mazgāt, atgriežoties mājās pēc sabiedrisku vietu apmeklēšanas, pēc šķaudīšanas un klepošanas, pēc kontakta ar slimniekiem vai viņu apkārtējo vidi, pēc tualetes apmeklēšanas, pirms ēšanas un citos gadījumos;
Divu metru distanci no citiem cilvēkiem jeb sociālo distancēšanos ievērot vienmēr tajos gadījumos, kad tomēr nākas doties ārpus mājas.
Šo vienkāršo piesardzības paņēmienu ievērošana un paradumu maiņa ir būtisks solis, lai ierobežotu COVID-19 vīrusa izplatību!
Kampaņā ietvaros ieplānota informatīvo reklāmas materiālu izvietošana radio, TV, portālos, sociālajos tīklos un izvietot vides reklāmās.
Jaunajai koronavīrusa izraisītajai slimībai COVID-19 ir raksturīgas elpceļu slimību pazīmes (paaugstināta temperatūra, klepus, iekaisusi rīkle  un apgrūtināta elpošana). Šīs pazīmes parasti ir vieglas un sākas pakāpeniski. Daži cilvēki inficējas, bet viņiem nerodas nekādas slimības pazīmes. Lielākā daļa cilvēku (apmēram 80%) no slimības atveseļojas bez īpašas ārstēšanas. Apmēram 1 no 6 cilvēkiem, kuri inficējas ar COVID-19, slimības gaita ir smaga, kas izpaužas ar smagiem elpošanas traucējumiem un drudzi. Gados vecākiem cilvēkiem un tiem, kam ir tādas veselības problēmas kā paaugstināts asinsspiediens, sirdsdarbības traucējumi vai cukura diabēts, ir paaugstināts risks smagai slimības norisei.
SPKC nodrošina iespēju iedzīvotājiem saņemt atbildes uz interesējošajiem jautājumiem par jaunā koronavīrusa izraisīto slimību COVID-19. Zvanot uz telefona numuru 67387661, SPKC speciālisti sniedz iedzīvotājiem atbildes uz jautājumiem, kas saistīti ar COVID-19, karantīnu, pašizolāciju, kā arī norāda, kur var meklēt vairāk informācijas par interesējošo tēmu.
Ceturtdiena, 02 Aprīlis 2020 14:06
Jaunie ierobežojumi saistībā ar COVID - 19
Otrdiena, 24 Marts 2020 19:33
AR COVID-19 SAISTĪTO JAUTĀJUMU NOSKAIDROŠANAI IZVEIDOTS VIENOTS BEZMAKSAS DIENNAKTS TĀLRUNIS 8345
Ja iedzīvotāja uzdotais jautājums būs ārpus biežāk uzdoto jautājumu loka vai arī iedzīvotājam būs nepieciešama detalizētāka informācija, operators zvanītāju savienos ar atbildīgās institūcijas kontakttālruni (IZŅEMOT operatīvo dienestu tālruņus 110, 113 un numuru 8303, pa kuru var pieteikt analīzes pacienti ar SPKC noteiktajiem viegliem saslimšanas simptomiem – uz šiem numuriem kā līdz šim iedzīvotājam joprojām jāzvana pašam).
Vienotā tālruņa galvenais uzdevums ir palīdzēt iedzīvotājiem labāk orientēties informācijā, kas saistīta ar Covid-19, un palīdzēt saprast, kurā iestādē vērsties pēc palīdzības.
Kā līdz šim iedzīvotāji varēs sazināties ar valsts iestādēm arī zvanot tieši uz attiecīgo iestāžu tālruņa numuriem.
Drīzumā tiks izveidota vienota mājaslapa jautājumiem par Covid-19 un tās adrese būs "www.covid19.gov.lv".
Otrdiena, 24 Marts 2020 19:22
Piedāvā telpas pašizolācijai Madonas novadā
Madonas novada pašvaldība un pašvaldības sociālais dienests ārkārtējās situācijas apstākļos turpina iedzīvotājiem sniegt nepieciešamos pakalpojumus.
Viens no jautājumiem, kas aktualizējies Madonas un citos novados, ir telpu pieejamība cilvēkiem, kuriem nepieciešams uzturēties pašizolācijā.
Sadarbojoties Madonas novada pašvaldībai un Latvijas Evaņģēliski luteriskās baznīcas (LELB) Diakonijas centram, šāda iespēja ir rasta. Informē Madonas novada pašvaldības sociālā dienesta vadītājs Gundars Riekstiņš: “Sākot ar šo nedēļu Kopienas centra “Baltā ūdensroze” telpās Parka ielā 6, Madonā, piedāvājam iespēju pašizolēties četriem cilvēkiem. Uzsvēršu, ka šis pakalpojums pieejams cilvēkiem, kuri atrodas bezizejas situācijā bez citām piemērotām telpām, kurās uzturēties paškarantīnā. Saudzēsim sevi un citus.”
“Telpas Parka ielā 6 sākotnēji bija plānotas Mātes un jaundzimušā bērna atbalsta centra izveidei, taču dzīve ienes savas korekcijas un savu funkciju, kaut arī mērķa grupa šobrīd ir cita – tās pildīs. Esam atbrīvojuši četras istabiņas, kuras cilvēki var izmantot pašizolācijai. Nepieciešamības gadījumā varam ierīkot vēl vienu, tādējādi palielinot pašizolējamo skaitu līdz pieciem. No cilvēkiem, kuri vēlēsies šis telpas izmantot, mēs sagaidām godprātīgu un atbildīgu attieksmi, nepakļaujot inficēšanās riskam sevi un citus. No savas puses mēs sniedzam telpas, kurās cilvēks var uzturēties pašizolācijā. Viņam ir sava istaba, iespēja nomazgāties, uzvārīt ūdeni. Pašizolācijā esošā apgādi ar ēdienu, apģērbu un citu nepieciešamo jau uzņemas šī cilvēka piederīgie” skaidro LELB Diakonijas centra kopienas centra “Baltā ūdensroze” vadītāja Rudīte Kumsāre, piebilstot, ka pašlaik uz pašizolāciju ir pieteicies viens Madonas novada iedzīvotājs, kurš aprīļa sākumā plāno atgriezties Latvijā no ārvalstīm.
Pieteikties pakalpojumam var, kontaktējoties ar Sociālā dienesta darbiniekiem.
Iedzīvotājus, kuriem nav citas iespējas, kā sarūpēt pirmās nepieciešamības preces, aicinām izmantot sociālo darbinieku sniegto palīdzību.
Rēķinoties ar to, ka telpas pašizolācijai ar laiku var būt nepieciešamas lielākam cilvēku skaitam, Madonas novada pašvaldība aktīvi izvērtē tās rīcībā esošo dzīvojamo fondu, kā arī apzina viesnīcas, viesu namus, atpūtas mājas, kas piekristu Madonas novada teritorijā sniegt šo pakalpojumu.
Telpas cilvēku pašizolācijai šobrīd ir gatavas nodrošināt:
Sporta un atpūtas bāze “Smeceres sils” | t: 29347575 | e: Šī e-pasta adrese ir aizsargāta no mēstuļu robotiem. Pārlūkprogrammai ir jābūt ieslēgtam JavaScript atbalstam, lai varētu to apskatīt.
Viesu māja “Apiņu kalte” | t. 29455829 | e: Šī e-pasta adrese ir aizsargāta no mēstuļu robotiem. Pārlūkprogrammai ir jābūt ieslēgtam JavaScript atbalstam, lai varētu to apskatīt.
Atpūtas māja “Sniegi” | t. 28652383; 28217896 | e: Šī e-pasta adrese ir aizsargāta no mēstuļu robotiem. Pārlūkprogrammai ir jābūt ieslēgtam JavaScript atbalstam, lai varētu to apskatīt.
Jūs palieciet mājās! Mēs palīdzēsim!
3 lapa no 18
Veidosim Odzienas muižas parku kopā
Jaunās grāmatas Mētrienas bibliotēkā
"Uzvelc tautas tērpu par godu Latvijai"
„Mētru iela 1, Mētriena, Mētrienas pagasts,
Joomla & WordPress Theme designed by GavickPro
Šī tīmekļa vietne izmanto sīkdatnes.
Piekrītot sīkdatņu izmantošanai, tiks nodrošināta tīmekļa vietnes optimāla darbība. Lasīt tālāk...